**OVS – Vnútorné firewally**

Číslo obchodnej verejnej súťaže ID 7539

Vyhlasovateľ/Obstarávateľ súťaže:

 Stredoslovenská distribučná, a.s.

 so sídlom: Pri Rajčianke 2927/8, 010 47 Žilina

 IČO: 36442151

 IČ DPH: SK 2022187453

 IBAN: SK44 0200 0000 0021 4355 0551

 SWIFT: SUBASKBX

 spoločnosť zaregistrovaná v obchodnom registri na Okresnom súde Žilina, oddiel: Sa, vložka číslo: 10514/L

 web stránka: www.ssd.sk

Kontaktná osoba:

 Peter Mechtl

 nákupca

 sekcia Nákup a skladové hospodárstvo

 tel. č.: +421 918 947 828

 e-mail: peter.mechtl@ssd.sk

vyhlásil v súlade s ust. § 281 a násl. zákona č. 513/1991 Zb. Obchodný zákonník v znení neskorších predpisov a ust. § 29 ods. 3, 5 a 6 zákona č. 250/2012 Z.z. o regulácii v sieťových odvetviach obchodnú verejnú súťaž (ďalej len „súťaž“) na uzatvorenie zmluvy o najvhodnejší návrh na predmet súťaže:

**OVS – Vnútorné firewally**

Vážený Uchádzač,

Vyhlasovateľ akceptoval Vami predložené podmienky účasti v zmysle vyhlásenej OVS a dovoľuje si Vás požiadať o predloženie základnej ponuky v zmysle bližšieho popisu zákazky.

Bližší popis zákazky:

Predmetom OVS je modernizácia riešenia na ochranu pred kybernetickými hrozbami prevádzkovaná v infraštruktúre obstarávateľa.

Za účelom naplnenia tohto cieľu je predmetom obstarávania získanie nasledovného:

1. Hardvérové vybavenie nového riešenia, softvérové vybavenie nového riešenia a licencie spojené so sprevádzkovaním nového riešenia, vrátane podporných systémov ako je manažment, log management, vpn klienti a iné
2. Technickej podpory výrobcu na všetky hardvérové, softvérové a licenčné komponenty dodané uchádzačom na počas obstarávateľom definované obdobie, vrátane služieb súvisiacich s prípadnou výmenou vadného hardvéru (tzv. RMA)
3. Všetkých prác súvisiacich s návrhom, testovaním, implementáciou, migráciou, záverečným akceptačným testovaním, vypracovaním dokumentácie a doplnením CMDB pre nové riešenie
4. Integračných prác nového riešenia do existujúcich služieb obstarávateľa (napr. SIEM, AD, EntraID, Radius, Tacacs+, atď) vybavenia do prostredia obstarávateľa
5. Služby spojené s prevádzkou nového riešenia vrátane podporných systémov, za stanovených SLA parametrov a na obdobie definované obstarávateľom formou outsourcingu. Rozsah požadovaných služieb pri prevádzke formou outsourcingu je popísaný v dokumente „Priloha-P8-Katalog SLA sluzieb pre outsoucing.docx“. Rozsah požadovaných služieb pri prevádzke formou technickej podpory je popísaný v dokumente „Priloha-P9-Katalog SLA sluzieb pre technicka podpora.docx“. *Obstarávateľ od uchádzača požaduje naceniť prevádzku dodaného riešenia vo forme outsourcingu samostatne, avšak vyhradzuje si právo rozhodnúť o uzatvorení, resp. neuzatvorení outsourcingovej zmluvy až po implementácii nového riešenia.*

Za účelom výberu optimálneho riešenia obstarávateľ ako súčasť tohto obstarávania predkladá potencionálny návrh zariadení a technológií spĺňajúcich požiadavky na modernizované riešenie. Uchádzač v tomto obstarávaní sa môže rozhodnúť predložiť návrh riešenia obsahujúci zariadenia a technológie z návrhu obstarávateľa, alebo riešenie dodať s ľubovoľným iným riešením, ktoré je z hľadiska výbavy, funkcionality a výkonu ekvivalentné s riešením popísaným v návrhu obstarávateľa. Obsah tohto návrhu je možné nájsť v dokumente „Priloha-P4-Navrh cieloveho stavu z pohladu obstaravatela.docx“.

Pri návrhu nového riešenia však uchádzač musí mať na zreteli nasledujúce základné podmienky:

1. Hlavné systémové komponenty navrhovaného riešenia musia byť od jedného výrobcu.
2. Navrhované práce spojené s nasadzovaním nového riešenia nesmú mať negatívny dosah na prevádzku služieb v sieti obstarávateľa a nesmú mať negatívny dopad na úroveň bezpečnosti v sieti obstarávateľa. Počas implementácie a testovania bude obstarávateľ tolerovať plánované výpadky iba za podmienky, že doba jedného plánovaného výpadku nepresiahne 60 min až 240 min v závislosti na kritickosti migrovanej zóny (funkčného bloku)

Navrhované riešenie musí spĺňať všetky „high level“ požiadavky definované v odstavci 3 dokumentu „Priloha-P4-Navrh cieloveho stavu z pohladu obstaravatela.docx“.

 Zmluva:

 Zmluva bude podpísaná s víťazom OVS (návrh zmluvy tvorí prílohu tejto Výzvy).

Predpokladaný termín dodania HW:
najneskôr do 30.09.2025

* Harmonogram implementácie musí byť súčasťou Vašej ponuky

Predpokladaná doba trvania zmluvy:

5 rokov po kompletnom dodaní a akceptovaní predmetu OVS.

Na predloženie základnej ponuky si preštudujte nižšie uvedené časti a všetky prílohy.

**KRITÉRIÁ**

1. CENA:

Cenu uveďte do priloženého .xls súboru bez DPH vrátane všetkých odôvodnených nákladov, dopravy na adresu Vyhlasovateľa a primeraného zisku a taktiež do Aukčnej siene ku položkám, tak aby celková cena bola totožná.

V inom písomnom dokumente nesmie byť uvedená cena.

**Vyhlasovateľ požaduje lehotu viazanosti ponúk minimálne do 30.06.2025.**

2. KVALITA:

 Predložený návrh musí spĺňať všetky požiadavky zadané Vyhlasovateľom v zmysle príloh.

3. PLATOBNÉ PODMIENKY: Splatnosť faktúr je 60 dní od ich doručenia.

4. OSTATNÉ PODMIENKY:

- uvedené v časti Podmienky OVS

5. ZÁBEZPEKA ALEBO BANKOVÁ ZÁRUKA pre túto OVS:

Vyhlasovateľ vyžaduje zábezpeku vo výške 10.000,- EUR.

Spôsob zloženia zábezpeky: zložením finančných prostriedkov na účet vyhlasovateľa, alebo poskytnutím bankovej záruky.

Zábezpeka bude vyhlasovateľom akceptovaná iba v prípade, ak bude spĺňať podmienky jej zloženia uvedené v bode 5.1.1 tohto článku.

Vyhlasovateľ si v prípade pochybností vyhradzuje právo overiť pravosť predložených dokladov preukazujúcich zloženie zábezpeky ako aj pravdivosť údajov v nich uvedených. Ak sa preukáže nepravosť týchto dokladov alebo nepravdivosť údajov v nich uvedených, zábezpeka nebude vyhlasovateľom akceptovaná.

 Návrh, ktorého zábezpeka nebude vyhlasovateľom akceptovaná, bude vylúčený z OVS.

5.1 Podmienky zloženia zábezpeky

5.1.1 Zloženie finančných prostriedkov

Zábezpeka vo forme finančných prostriedkov musí byť zložená v požadovanej výške na bankový účet vyhlasovateľa vedený vo VÚB, a.s. Bratislava, číslo IBAN: SK44 0200 0000 0021 4355 0551, SWIFT: SUBASKBX), najneskôr do uplynutia lehoty na predkladanie návrhov t.j. **do 20.01.2025 do 12:00hod.**, pričom riziko z oneskorenia prevodu finančných prostriedkov na účet vyhlasovateľa znáša navrhovateľ.

Neskôr zložená zábezpeka nebude vyhlasovateľom akceptovaná. Pre uznanie zábezpeky vo forme finančných prostriedkov je rozhodujúci dátum pripísania finančných prostriedkov na účet vyhlasovateľa.

Doklad o zložení finančných prostriedkov (bankový príkaz na úhradu alebo výpis z účtu) musí byť predložený ako súčasť návrhu.

V prípade, ak nebude doklad o zložení finančných prostriedkov na účet vyhlasovateľa súčasťou návrhu a zároveň nebude možné zábezpeku navrhovateľa spoľahlivo a jednoznačne identifikovať, bude navrhovateľ vylúčený z OVS.

Pri zložení finančných prostriedkov musí navrhovateľ v príkaze na úhradu uviesť nasledovné identifikačné údaje:

ako Variabilný symbol: 820257539

ako Špecifický symbol: IČO navrhovateľa

ako doplňujúci údaj: obchodný názov navrhovateľa a OVS „Vnútorné firewally“

V prípade, že navrhovateľ v príkaze na úhradu neuvedie požadované identifikačné údaje, zábezpeka nebude vyhlasovateľom akceptovaná.

Návrh navrhovateľa, ktorý v prípade zloženia zábezpeky vo forme finančných prostriedkov na účet vyhlasovateľa nezloží zábezpeku v požadovanej výške alebo ktorého finančné prostriedky budú na účet vyhlasovateľa pripísané po uplynutí lehoty na predkladanie návrhov, môže byť vylúčený z OVS.

5.1.2 Zloženie bankovej záruky

Navrhovateľ môže zložiť zábezpeku aj formou bankovej záruky podľa § 313 - § 322 Obchodného zákonníka, resp. podľa predpisov platných v krajine sídla navrhovateľa. Banková záruka musí byť poskytnutá v požadovanej výške.

**Doba trvania bankovej záruky musí byť najneskôr odo dňa uplynutia lehoty na predkladanie návrhov t.j. od 20.01.2025 od 12:00hod. najmenej do 30.06.2025, alebo do uplynutia lehoty viazanosti návrhov.** Banková záruka musí umožňovať jej predĺženie z dôvodu predĺženia lehoty viazanosti návrhov a okrem iného musí obsahovať aj informáciu o tom, akou formou je potrebné oznámiť banke, ktorá záruku za navrhovateľa poskytuje, prípadné predĺženie lehoty viazanosti návrhov, aby banková záruka nestratila svoju platnosť. Vyhlasovateľ si vyhradzuje právo na oznámenie predĺženia lehoty viazanosti návrhov najneskôr do jej uplynutia.

 Zloženie zábezpeky vo forme bankovej záruky navrhovateľ preukazuje predložením originálu záručnej listiny. Iný doklad sa neuznáva ako doklad o zložení zábezpeky vo forme bankovej záruky. Vrátenie záručnej listiny predloženej v návrhu späť navrhovateľovi, ktorý ju predložil, alebo banke, ktorá bankovú záruku za navrhovateľa poskytla, nie je možné, nakoľko záručná listina predložená v návrhu tvorí súčasť dokumentácie OVS.

 **Originál záručnej listiny predložte do 20.01.2025 do 12:00hod. na adresu vyhlasovateľa:**

Mgr. Peter Mechtl

Stredoslovenská distribučná, a.s.

Sídlo: Pri Rajčianke 2927/8, 010 47 Žilina

 **Na obálku napíšte "NEOTVÁRAŤ - OVS č. 7539 - OVS – Vnútorné firewally"**

V prípade, ak bude záručná listina vyhotovená v inom ako slovenskom alebo českom jazyku, musí byť súčasne preložená do slovenského alebo českého jazyka.

Ak banková záruka poskytnutá za navrhovateľa nebude spĺňať všetky vyššie uvedené požiadavky, nebude vyhlasovateľom akceptovaná ako zábezpeka.

Vyhlasovateľ si v prípade pochybností vyhradzuje právo overiť poskytnutie bankovej záruky v banke, ktorá záruku poskytuje. V prípade, že na výzvu vyhlasovateľa banka nepotvrdí poskytnutie záruky za navrhovateľa v požadovanej výške a lehote trvania, zábezpeka nebude vyhlasovateľom akceptovaná.

5.2. Podmienky vrátenia alebo uvoľnenia zábezpeky.

Ak navrhovateľ zložil zábezpeku zložením finančných prostriedkov na účet vyhlasovateľa ten ju vráti aj s úrokmi, ak mu ich táto banka poskytuje. Bankové poplatky súvisiace s vrátením zábezpeky znáša v plnej miere navrhovateľ. Zábezpeka bude navrhovateľom uvoľnená na základe výzvy navrhovateľa po uzavretí zmluvy.

Ak navrhovateľ zložil zábezpeku spôsobom bankovej záruky, táto zanikne uplynutím lehoty, na ktorú bola vystavená, ak veriteľ (vyhlasovateľ) neoznámi banke písomne svoje nároky z bankovej záruky počas doby jej platnosti.

 Vyhlasovateľ vráti navrhovateľovi pred uplynutím lehoty viazanosti návrhov zábezpeku do 60 pracovných dní od doručenia písomnej žiadosti navrhovateľa ak, vylúčil jeho návrh pri vyhodnocovaní návrhov.

Ak vyhlasovateľ zruší OVS, vráti zábezpeku navrhovateľovi po písomnom (mailovom) vyžiadaní od navrhovateľa.

V prípade predĺženia lehoty viazanosti návrhov, zábezpeka naďalej zabezpečuje viazanosť návrhu až do uplynutia lehoty viazanosti.

 Zábezpeka prepadne v prospech vyhlasovateľa, ak navrhovateľ odstúpi od svojho návrhu v lehote viazanosti návrhov a taktiež v prípade ak vo svojej ponuke uviedol nepravdivé informácie, ktoré sa týkajú najmä čestných vyhlásení, predložených referencií, životopisov a finančných pomerov Navrhovateľa.

Pred podpisom zmluvy predloží úspešný uchádzač kópiu Zmluvy o poistení zodpovednosti za škody vo výške min. 1.000.000,- EUR.

Zároveň bude Vyhlasovateľ požadovať zábezpeku/y, alebo listinu Bankovej záruky vo výške 10% z celkovej obstarávacej ceny na zaplatenie zmluvných pokút, nárokov na náhradu škody ako aj akýchkoľvek ďalších povinností vyplývajúcich zo zmluvy. Tieto bude Navrhovateľ povinný udržiavať v platnosti a v požadovanej výške počas celej doby trvania zmluvného záväzku.

6. Vysvetľovanie a doplnenie Výzvy a jej príloh.

Ak má navrhovateľ záujem o získanie doplňujúcich informácií, potrebných pre úspešné splnenie požiadaviek vyhlasovateľa alebo požaduje objasniť Výzvu a jej prílohy, môže vyhlasovateľa písomne požiadať o vysvetlenie na mailovej adrese:

peter.mechtl@ssd.sk

a to najneskôr do 07.01.2024, pričom rozhodujúci je dátum a čas doručenia tejto požiadavky. Požiadavky na vysvetlenie musia byť doručené v slovenskom jazyku resp. českom jazyku (e-mailom), v opačnom prípade sa na ne nebude prihliadať a vyhlasovateľ nie je povinný podať vysvetlenie.

Do predmetu mailu je potrebné vložiť text „OVS č. 7539 – Vnútorné firewally – žiadosť o vysvetlenie“

Odpovede na otázky požiadaviek o vysvetlenie zašle vyhlasovateľ všetkým navrhovateľom, ktorí postúpili do tejto fázy OVS.

7. Zmluva

- Vyhlasovateľ požaduje k návrhu(ponuke) predložiť oprávnenou osobou Navrhovateľa podpísaný Návrh zmluvy bez cien v jednom (1) vyhotovení (scan dokumentu).

- Vyhlasovateľ požaduje akceptovanie podmienok uvedených vo Výzve v plnom rozsahu v zmysle prílohy. Prípadné pripomienky je potrebné predložiť v samostatnom dokumente so zobrazenými zmenami.

 Obchodné a zmluvné podmienky stanovujú základný rámec obchodno-právnych vzťahov, ktoré vyhlasovateľ požaduje. Predložením Návrhu navrhovateľ akceptuje podmienky uvedené v tejto Výzve v plnom rozsahu. Vyhlasovateľ si vyhradzuje právo meniť zmluvné podmienky aj počas trvania OVS.

**PODMIENKY OBCHODNEJ VEREJNEJ SÚŤAŽE:**

Návrh (technický, cenový a zmluvné podmienky) v zmysle zadania predložte prostredníctvom aukčného portálu proebiz.com (TENDERBOX), do termínu **do 20.01.2025 do 12:00hod.**.

Podmienky súťaže sú stanovené v tejto výzve na účasť a obchodných podmienkach.

 a) Vyhlasovateľ si vyhradzuje právo odmietnuť všetky predložené ponuky, vyhlásiť ďalšie kolo alebo súťaž zrušiť v zmysle obchodných podmienok Obchodnej verejnej súťaže. Vyhlasovateľ je povinný všetkým navrhovateľom prípadne zmeny oznámiť.

b) Vyhlasovateľ je oprávnený kedykoľvek v priebehu súťaže zmeniť akékoľvek podmienky súťaže, a to bez udania dôvodu. Táto zmena sa oznamuje prostredníctvom eAukčného systému TENDERBOX.

 c) Vyhlasovateľ nie je pri výbere dodávateľa spomedzi uchádzačov viazaný výsledkom procesu (súťaže); je oprávnený vybrať si najvhodnejší z predložených návrhov (§ 286 ods. 1 Obchodného zákonníka).

 d) Vyhlasovateľ si vyhradzuje právo uskutočniť rokovacie konanie v niekoľkých po sebe nasledujúcich etapách s cieľom znížiť pre ďalšiu etapu počet ponúk, ktoré sa majú prerokovať. Vyhlasovateľ si vyhradzuje právo obmedziť počet navrhovateľov postupujúcich do ďalšej etapy rokovaní. Každú ďalšiu etapu rokovaní bude viesť vyhlasovateľ so všetkými navrhovateľmi, ktorý postúpili do ďalšej etapy rokovaní.

 e) Vyhlasovateľ si vyhradzuje právo požiadať navrhovateľa o vysvetlenie predloženej ponuky.

 f) Všetky náklady spojené s vypracovaním a predložením ponuky znáša navrhovateľ.

 g) Účasť navrhovateľa v tejto súťaži je dobrovoľná. Navrhovateľ prihlásením sa do súťaže akceptuje

 podmienky tejto súťaže.

 h) Návrhy môžu byť konfrontované s porovnávacou cenou vychádzajúcou z vnútornej kalkulácie

 Vyhlasovateľa.

 i) Navrhovateľ nie je oprávnený žiadnym spôsobom meniť, odstraňovať alebo dopĺňať čokoľvek v znení

obchodných podmienok a ďalších zmluvných podmienkach.

 j) V prípade, ak uchádzač nepredloží všetku dokumentáciu v zmysle vyhlásenia, ak dokumentácia nebude obsahovať všetky požadované náležitosti alebo v prípade neúplných, nečitateľných, nesprávnych alebo nepravdivých dokumentov, navrhovateľovi môže byť znemožnená ďalšia účasť v tejto súťaži.

 k) Víťazný navrhovateľ berie na vedomie, že uzavretím zmluvy akceptuje „Obchodné podmienky zabezpečenia výkonu prác pre Zhotoviteľa na zariadeniach, v priestoroch a na pracoviskách SSD“, ktoré sú zverejnené na stránke [www.ssd.sk](http://www.ssd.sk).

**PRIEBEH**

Táto časť výberového konania prebehne formou zapečateného kola.

Zapečatené kolo

Od zaslania Výzvy **do 20.01.2025 do 12:00hod.** prebehne Zapečatené kolo, ktoré slúži vloženie požadovaných dokumentov do príloh v aukčnej sieni.

V rámci tohto kola prosím vložte všetky požadované dokumenty uvedené v tejto výzve a jej prílohách.

Informácie o ďalšom priebehu elektronickej súťaže budú zaslané navrhovateľom, po vyhodnotení zapečateného kola.

**KONTAKTY**

Vyhlasovateľom obchodnej verenej súťaže je:

Stredoslovenská distribučná, a. s.

Pri Rajčianke 2927/8

010 47 Žilina

Slovensko

 Všetky otázky o predmete OVS vám zodpovie:

 Peter Mechtl

 telefón: +421 918 947 828

 e-mail: peter.mecht@ssd.sk

 Všetky otázky o technickom zabezpečení elektronického výberového konania vám zodpovie administrátor:

 Peter Mechtl

 telefón: +421 918 947 828

 e-mail: peter.mecht@ssd.sk

 V prípade potreby objasniť podmienky súťaže môže ktorýkoľvek z navrhovateľov požiadať o ich vysvetlenie priamo u zodpovednej osoby na e-mailovej adrese: peter.mecht@ssd.sk alebo telefonicky na čísle: +421 918 947 828